Kapillær prøvetaking ved glukosemåling

Identifiser pasienten.

Utfør håndhygiene, og ta på hansker.

Velg et egnet stikksted på pasientens finger eller hæl, se figur. Varm ev. huden.

Vask huden med injeksjonstørk.

Hold pasientens hånd eller fot i et godt grep.

Utfør hudpunksjonen raskt og presist. Bruk lansetter med sikkerhetsanordning.

Tørk bort første dråpe.

Vent litt før neste bloddråpe klemmes forsiktig frem. La dråpen suges opp i strimmel.

Når strimmelen er fylt holdes en kompress over punksjonsstedet. Trykk godt mot huden.

Kast den brukte lansetten i boks for skjærende og stikkende avfall.

Ta av hanskene og utfør håndhygiene.

Prosedyren er tilpasset fra Blodprøvetaking, venøs og kapillær

Unngå å stikke i tommel og pekefinger og stikk på siden av fingertuppen.

Dersom pasienten har dårlig perifer sirkulasjon er kapillærblod lite egnet til blodsukkermåling.

Hvis det er vanskelig å få frem blod, masser inni håndflaten og press opp mot den fingeren du har stukket i.

Helstikking: Punksjonssted (skravert område) og helgrep er som anvist på bildet.